ज़िम्बाब्वे के विरुद्ध सोमवार को हुए मैच में पॉन्टिंग जब 28 रनों के निजी स्कोर पर थे तो दो रन लेने के चक्कर में मिड विकेट बाउंड्री से क्रिस मोफ़ू के थ्रो पर वह रन आउट हो गए.उसके बाद पॉन्टिंग ग़ुस्से में बड़बड़ाते हुए पैवेलियन की ओर जाते हुए दिखे.शायद वो ग़ुस्सा कुछ ज़्यादा ही तेज़ था क्योंकि ख़बरों के अनुसार पॉन्टिंग ने उसके बाद ड्रेसिंग रूम में जाकर बल्ला वहाँ उस टेलिविज़न सेट पर दे मारा जिस पर उनके रन आउट होने का रीप्ले चल रहा था.ऑस्ट्रेलिया ने इस मैच में धीमी शुरुआत की थी और ज़िम्बाब्वे के गेंदबाज़ों ने ऑस्ट्रेलियाई बल्लेबाज़ों को काफ़ी देर तक रोके रखा था.पॉन्टिंग का ग़ुस्साबाद में माइकल क्लार्क की तेज़ पारी ने ऑस्ट्रेलिया को छह विकेट पर 262 रनों तक पहुँचाया था.उसके बाद वैसे ऑस्ट्रेलियाई गेंदबाज़ों ने ज़िम्बाब्वे को 171 रनों पर समेटकर 91 रनों से जीत हासिल की थी.गुजरात क्रिकेट संघ ने मामले की जानकारी अंतरराष्ट्रीय क्रिकेट परिषद यानी आईसीसी को दे दी है और अब मैच रेफ़री इस बारे में फ़ैसला कर सकते हैं.कहा जा रहा है कि कोई भी पक्ष इसे ज़्यादा तूल देने के पक्ष में नहीं दिखता. वैसे मैदान पर ग़ुस्सा दिखाने पर खिलाड़ियों पर जुर्माना लगता रहा है मगर ड्रेसिंग रूम में पॉन्टिंग के इस ग़ुस्से पर क्या कोई कार्रवाई हो सकती है ये अभी स्पष्ट नहीं है.